CELEX: C2006/326/145
Language: da
Date: 2006-12-30 00:00:00
Title: Sag T-318/06: Sag anlagt den 27. november 2006 — Moreira da Fonseca mod KHIM — General Óptica (GENERAL OPTICA)

30.12.2006   
            
            
               DA
            
            
               Den Europæiske Unions Tidende
            
            
               C 326/70
            
         Sag anlagt den 27. november 2006 — Moreira da Fonseca mod KHIM — General Óptica (GENERAL OPTICA)
   (Sag T-318/06)
   (2006/C 326/145)
   Stævningen er affattet på engelsk
   Parter
   
      Sagsøger: Alberto Jorge Moreira da Fonseca Lda (Santo Tirso, Portugal) (ved lawyer M. Oehen Mendes)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: General Óptica SA (Barcelona, Spanien)
   Sagsøgerens påstande
   
               —
            
            
               Afgørelse truffet den 8. august 2006 af Første Appelkammer ved Kontoret for Harmonisering i det Indre Marked (Varemærker og Design) i forbindelse med ugyldighedssag nr. 827 C (sag R 947/2005-1), der blev meddelt sagsøgeren den 4. oktober 2006, annulleres, og følgelig erklæres EF-varemærke nr. 573 592»GENERAL OPTICA«, der blev søgt registreret den 10. juli 1997 og registreret den 13. september 1999, ugyldigt, subsidiært fortabt.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Det registrerede EF-varemærke, der begæres erklæret ugyldigt: Figurmærket »GENERAL OPTICA« for tjenesteydelser i klasse 42 (Optikervirksomhed) — EF-varemærke nr. 573 592
   
      Indehaver af EF-varemærket: General Óptica SA
   
      Indgiveren af begæringen om, at EF-varemærket erklæres ugyldigt: Sagsøgeren
   
      Varemærkerettigheder påberåbt af indgiveren af ugyldighedsbegæringen: Den ældre nationale handelsbetegnelse »Generalóptica« for import og detailsalg af optiske, præcisions- og fotografiske apparater
   
      Annullationsafdelingens afgørelse: Afslag på begæringen om ugyldighed
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af bl.a. artikel 8, stk. 1 og 4, i Rådets forordning nr. 40/94, da der er risiko for forveksling mellem de to tegn, og da sagsøgerens tegn har fået beskyttelse nationalt.
   Tilsidesættelse af regel 22 i Kommissionens forordning nr. 2868/95, da Harmoniseringskontoret tilsidesatte sin pligt til at opfordre sagsøgeren til at fremlægge bevis for, at brug har fundet sted.